Bicycle Diaries – bosc de lletres\nEl músic i artista David Byrne sembla una persona amb una creativitat, una sensibilitat estètica i una curiositat intel·lectual interessants. Viatja força per motius de feina i li agrada explorar nous llocs en bicicleta. Té nombrosos contactes en el món de l’art i la música internacionals. I fa anotacions de les seves experiències de tot plegat. El llibre és una col·lecció d’articles – revisats o reescrits – prèviament publicats en un blog de l’autor. Em pregunto què passaria si tothom que en fa un es pensés que sap escriure. Em pregunto si s’hauria publicat un llibre semblant d’algú que no fos conegut.\nTot i que té parts genuinament interessants, com les perspectives evocadores que fa d’alguns indrets, la prosa és una mica massa senzilla i el resultat una mica irregular, massa anecdòtic de vegades, però d’altres ens presenta temes interessants, per exemple sobre urbanisme, relacionant-lo amb l’ús de la bicileta, però també amb les formes de planificació que aconsegueixen revitatitzar zones urbanes, fer-les més accessibles a les persones – en oposició als vehicles -, etc. Una lectura més a prop del periodisme que de la literatura, entretinguda però poc trascendent.\nPublicat el 26 març 2012 9 maig 2012 Autor flor del desertCategories LiteraturaEtiquetes anglès, bicicleta, Byrne, nord-americà, urbanisme, viatges\n2 pensaments quant a “Bicycle Diaries”\nLa pregunta –una de les preguntes– és si cal publicar tot el que pensem, només per afegir feina als que ens dediquem a llegir…\nSí, però qui decideix què es publica? Aquest llibre, per exemple, em penso que s’ha venut bastant. Al cap i a la fi s’estilen més les lectures fàcils, i aquesta definitivament n’és una. Tot i que fa pensar una mica, compte.\nAnterior Entrada anterior: Störfall\nSegüent Entrada següent: L’Étranger


Més de 300 alumnes de l’Institut Bisbe Sivilla s’uneixen a la vaga d’avui | Ràdio Calella Televisió\nAula buida a l'Institut Bisbe Sivilla, arxiu\nLa comunitat educativa de tot l’Estat està cridada avui a una vaga general de l’ensenyament públic. A Catalunya està liderada pel Marc Unitari de la Comunitat Educativa, el MUCE, que farà al migdia manifestacions a les quatre capitals de província.\nSobre la taula la principal demanda és la derogació de la LOMCE i la restitució de la situació anterior a les retallades.\nA Calella la incidència de la vaga ha estat més important a l’Institut Bisbe Sivilla on més de tres-cents alumnes de tercer i quart d’ESO, Batxillerats i Cicles Formatius han deixat avui les aules buides.\nPel que fa als centres concertats, a l’Escola Freta el seguiment de la vaga ha estat «escàs» i només alguns alumnes de Cicles Formatius no han assistit a classe. Al Batxillerat la situació és de normalitat amb la majoria d’aules plenes i amb l’activitat normal de cada dia.\nPel que fa a l’Escola Pia, uns 70 alumnes de Secundària i Batxillerat s’han afegit a la jornada de vaga.\nSegüent L’Institut Català de les Dones posa en marxa la campanya #CorregimlaDesigualtat amb motiu del 8M\nAnterior Tertúlies en català amb el llibre Set dies al llac


Sessió 4  | Llengua catalana estàndard en els mitjans de comunicació (UAB) | Unybook\nSessió 4 (2013)\nLlengua catalana estàndard en els mitjans de comunicació Arnau Lleonart i Fernández S12 Sessió 4 Teoria Llengua oral i escrita La transmissió de la cultura oral L'oralitat primària parteix d'una cultura sense coneixement de l'escriptura. Menysprear la història cultural d'abans de l'escriptura és un error ja que és un substrat llunyà en la producció de les cultures contemporànies.\nEls elements característics de l'oralitat primària són els següents: • acumulació • redundància • experiència vital La cultura oral, que és sonora i seqüencial, esdevé textual, que és audiovisual i mosaïcista.\nLa segona oralitat La cultura textual pateix una segona oralitat, la qual manté l'essència de l'oralitat primària, emmarcada en una cultura d'alta tecnologia (ràdio, cinema i televisió). Els mitjans audiovisuals es converteixen en els principals narradors: són la veu, el rostre, els gestos, i les paraules. Hi ha una preeminència de l'expressió oral, si bé mediatitzada per la impressió i la imatge.\nLlengua oral: propietats • Adequació (a la situació comunicativa): Propietat d'un text que explica el grau d'ajustament a una situació comunicativa concreta. Ex: el llenguatge especialitzat en una conferència.\n◦ Tendència a marcar la procedència dialectal de l'emissor (geogràfica, social i generacional).\n◦ Temes generals, formalitat baixa, propòsits subjectius...\n• Coherència: Propietat d'un text, i també propietat de la relació del text amb el context, que explica el grau d'interpretació del text.\n◦ Selecció poc precisa de la informació: digressions, canvis de tema, repeticions, dades irrellevants, etc.\n◦ Redundància, estructura del text oberta...\n• Cohesió: Propietat d'un text que explica el grau de lligam gramatical que uneix les peces d'un text. Ex: Han suspès el partit perquè plou massa.\n◦ Pocs connectors, elements paralingüístics (canvis de ritme, de to..), referències exofòriques (jo, tu, aquí, ara...).\n1 Llengua catalana estàndard en els mitjans de comunicació Arnau Lleonart i Fernández S12 Gramàtica de la llengua oral Les formes pròpies de la llengua oral es poden classificar de la següent manera: • Formes descurades: Formes incorrectes en un registre acurat.\n◦ Exemples: vurem, redera, llapissos, hi ha que dir, confusió entre escoltar i sentir...\n• Formes oralitzades: Manifestacions, expressions pròpies del canal.\n◦ Exemples: Vaig perdre la carpeta a l'estudi que érem ahir.\nCervesa? Sí? Vinga.\nMots crossa (dir que, personalment, i tal...) • Formes emotives: Formes que neixen de la subjectivitat i l'emocionalitat.\n◦ Exemples: Diminutius i augmentatius (quin airet, conyàs...) Repeticions, tematitzacions (aquest quadre, te'l regalo) Entre l'oral i l'escrit Esquema publicat l'any 1978 a Lenguage and situation. Language varieties and their social contexts escrit per Michael Gergory i Susanne Carroll.\n2 Llengua catalana estàndard en els mitjans de comunicació Arnau Lleonart i Fernández S12 Exercici Seguiment dels noms de dos personatges públics Neymar (NEIMÀR) • • • “En aquests moments NEIMÀR està a punt d'agafar l'avió cap a Barcelona.” Hat-trick total, Esport3. 2 de juny de 2013.\n“El darrer partit va ser NEIMÀR el que va jugar de fals 9, en la posició de Messi.” Hattrick Barça, Esport3. 19 d'octubre de 2013.\n“El partit de tornada de la Supercopa va ser el primer cop que el tàndem Messi-NEIMÀR s'estrenava com a titular.” Telenotícies migdia, TV3. 21 d'octubre de 2013.\nGareth Bale (GÀRaTH BÉYL) • “Amb la família sencera ha anat GÁRET BÉYL al Bernabeu, ningú s'ho volia perdre.” Telenotícies vespres, TV3. 2 de setembre de 2013.\n• “Tothom es fixava en GÀRÉZ BÉYL.” Telenotícies migdia, TV3. 15 de setembre de 2013.\n3 Llengua catalana estàndard en els mitjans de comunicació Arnau Lleonart i Fernández S12 Pràctica Teoria gramatical Les expressions temporals GRAMÀTIQUES Segles Amb les preposicions AL/ EN + art.\nAl segle XX no es van recuperar les obres del Renaixement.\nEn el segle XX...\nAnys En català hi ha la tradició d’indicar els anys amb les dues darreres xifres L’any 54 va arribar a Barcelona el cònsul de Xina.\nVan amb article o l’expressió l’any. EN (valencià).\nEl 1950 va ser molt calorós.\nL’any 2014 se celebrarà el Mundial de futbol.\n* A l’any 1868 nasqué Pompeu Fabra.\nEstacions A/PER A la tardor la verema reactiva l’activitat econòmica del Priorat.\nMesos A/PER A l’abril el preu de l’habitatge ha patit una forta davallada.\nEls dies Sense preposició El congrés acabarà el 3 d’octubre.\nEl dissabte 3 d’octubre s’acabarà el congrés.\nI sense article si és el de la setmana en curs Dijous hi haurà la cursa de motos a Alcanyís.\nL’escriptor recollirà el guardó divendres.\nPerò amb article si són cada setmana Els diumenges no hi haurà trobades de pares.\nParts del dia Són: matinada (des de les 3), matí (fins a les 12), migdia (de 12 a 15), tarda (de 15 a 19), vespre (de 19 fins a l’hora d’anar a dormir) i nit (d’aleshores fins a la matinada).\nVan amb la preposició A + art.\nAl matí s’ha sabut que l’accident no havia estat fortuït.\n4 Llengua catalana estàndard en els mitjans de comunicació Arnau Lleonart i Fernández S12 LLIBRES D’ESTIL a) anys tothom sense b) dies de la setmana tothom sense c) parts del dia tothom amb A d) segles TVC A Avui A 9TV A/EN IB3 A/EN e) mesos i estacions 9TV preferentment A per als mesos, però A/PER per a les estacions TVC en l’apartat de la A hi diu “també pot ser PER” TVA A/PER Avui A El Periódico precedits de preposició (i els exemples són amb A) EN/AL + INFINITIU TEMPORAL La normativa avala EN+ infinitiu temporal En arribar al terreny de joc, l’equip va rebre una ovació.\nTVC Les subordinades temporals admeten EN, en col·loquial AL, considerarem preferible QUAN en oral.\n9TV EN/AL + infinitu només temporal (EN per als textos més formals, AL per als menys formals).\nUIB Només quan es tracta d’una expressió temporal podem mantenir la preposició en davant un infinitiu.\nTVA La preposició EN davant d’infinitu té un valor temporal. Tot i que no està avalada per la normativa, hi ha força mitjans de comunciació que utilitzen la variant al + infinitiu , encara que d’una manera exclusiva en els registres informals. Cal remarcar que en la llengua oral les construccions amb quan són les més habituals, al costat d’altres recursos.\nIB3 En frases amb valor temporal no s’ha d’usar al+infinitiu, es pot substituir per en+ infinitiu, quan+ verb conjugat o altres construccions.\nAvui Hem de fer servir preferentment quan en lloc de la preposició en o la contracció al per introduir subordinades temporals. En qualsevol mena de text admetrem la contracció al davant d’infinitiu amb el valor temporal de la preposició en.\n5 Llengua catalana estàndard en els mitjans de comunicació Arnau Lleonart i Fernández S12 Exercici gramatical Emplena els buits amb la preposició adequada a cada expressió temporal, si escau.\n1. Fabra va néixer __al__ segle XIX.\n2. _Al__ segle XXI es viurà una altra revolució tecnològica 3. Jugaran ____ dimarts.\n4. La trobada entre els dos representants tindrà lloc _a__ la tarda.\n5. La ciutat de Lleida va iniciar _el___ 1137 la festa de moros i cristians.\n6. El curs començarà __a l’_ (mes d’)octubre de 2007.\n7. _A_l’_ estiu tota cuca viu.\n8. __Per _L’__ estiu de l’any que ve me n’aniré als Estats Units.\n9. La ciutat de Lleida va iniciar __l’__ any 1137 la festa de moros i cristians.\n10. Les accions de Criteria Caixa Corp van cotitzar per primera vegada __el__ 10 d’octubre de 2007.\n11. Barcelona, ____ 10 d’octubre de 2007.\n12. _El__ segle XXI serà extraordinari.\n13. Els fets van tenir lloc _el__ 15 de gener de 1999.\n14. El benefici de les empreses tindrà un creixement rècord _el__ 2007.\n15. Es trobaran ____ dilluns.\n16. Surten a passejar _al__ matí.\n17. _A__ la nit hi haurà més vigilància.\n18. El curs comença __l’__ (mes d’)octubre.\nFes un breu de cinc línies que inclogui 3 expressions de temps.\nEls dilluns són els pitjors dies de la setmana. Malgrat tenir el diumenge com a preparador per anar-te conscienciant el xoc és sempre massa dur. La gran culpa d’això és la mala planificació.\nSi els estudiants féssim la feina amb temps (divendres o dissabte a la tarda, per exemple), els diumenges no ens hauriem de quedar fins altes hores de la matinada i podriem dormir aquelles hores que no hem dormit durant ell cap de setmana i tanta falta ens fan els dilluns.\n6 Llengua catalana estàndard en els mitjans de comunicació Arnau Lleonart i Fernández S12 Exercicis per millorar la pronúnica del so [ ʎ] Paraules amb ll• • • • • • • • • • llibre lleó llança llençar llibert llum llindar Llobregat llangardaix llanterna Paraules amb -ll• • • • • • • • • • enlluernar alletar Manlleu abella aparellar cavaller esbudellar bellesa rovellar esllavissar 7 Paraules amb -ll • • • • • • • • • • mirall Sabadell espill ull almirall cavall vall terrabastall rovell pell ...


L'Hospital d'Amposta realitza la primera cirurgia amb pròtesis d'espatlla a una dona de 56 anys - Imagina Ràdio\nL’Hospital d’Amposta realitza la primera cirurgia amb pròtesis d’espatlla a una dona de 56 anys\nL'Hospital Comarcal d'Amposta posa en marxa el servei de cirurgia amb pròtesis d'espatlla\nEl passat dia 31 de gener l’Hospital Comarcal d’Amposta (HCA) va dur a terme la primera artroplàstia anatòmica d’espatlla (pròtesis d’espatlla) al Montsià. Fins ara els pacients de la comarca del Montsià havien de desplaçar-se fins a Tortosa per ser operats d’aquesta patologia.\nAquesta primera intervenció ha estat realitzada per l’equip de quiròfan de l’hospital i dirigida per el doctor Damià Galceran, especialista en aquesta tècnica en la que s’ha format a Àustria i Alemanya i que va implantar en primer lloc a l’Hospital de Sant Joan de Reus. Un servei que es suma al que ja es ve realitzant de pròtesi de maluc i genoll.\nLa primera operació va ser realitzada a una dona de 56 anys. Aquesta intervenció segueix la línia estratègica d’ampliació de la cartera de serveis i de complexitat en les intervencions quirúrgiques. L’any 2021 ha estat l’any en el qual s’ha realitzat més activitat als quiròfans i s’ha finalitzat sense cap intervenció fora de període de garantia o que superi el temps màxim de referència de Catsalut.\nPer a aquest any 2022 hi ha previstes diverses inversions als quiròfans de l’hospital, que permetran seguir incrementant l’activitat quirúrgica, la cartera de serveis i la complexitat de les intervencions, amb l’objectiu de millorar l’atenció que es presta a la població del Montsià.\nProperament es farà una nova intervenció d’aquest tipus a l’HCA després que la direcció del centre va insistir per dotar a l’hospital d’aquest servei i millorar la qualitat assistencial en l’aspecte sanitari dels ciutadans del Montsià.\nCursos de formació de tècnics auxiliars d’infermeria\nL’Hospital Comarcal d’Amposta participa en la formació dels alumnes de TCAI (Tècnic de cures auxiliars d’infermeria) de l’Institut Ramon Berenguer IV de la ciutat mitjançat tallers mensuals sobre temes que ajuden a aprofundir en la seva formació.\nL’any passat es van tractar temes com la higiene de mans, ús i maneig de grues o DEA. Aquest any i fins al mes d’abril es portaran a cap formacions presencials de quiròfan a càrrec Anna Escobar i Maria Vizcarro, covid i vacunació, per Antònia Gonzàlez.\nArticle anteriorSercosa prepara una jornada per debatre sobre les conseqüències d’instal·lar assuts al riu Ebre\nArticle següentSanta Bàrbara atorga la llicència ambiental per a la planta de compostatge\nA l’espai de l’Estació Nàutica la Ràpita, parlem sobre La caseta de l’Avi Agustí\nAlcanar rep una subvenció dels Next Generation per a la segona fase de l’auditori


AXXON selecciona per concessionari Oficial de vehicles multimarca ubicat a Olot, un/a PLANXISTA.\n- Reparació de bonys en general.\n- Entesa i ús de la bancada.\n- Pressupostos per a peritatges.\n- Soldadura amb tota mena de màquines, per a multitud d'objectes i materials.\n- Desmuntatges i muntatges.\n- Reparació de plàstics (para-xocs, faldons, etc.).\n- Entesa i reparacions de fibra.\n- Substitució i enganxat de llunes.\n- Reparació de panys i derivats.\n- Reparació de seients.\n- I en molts casos, desmuntatges de taulers de control, elements mecànics, etc\nEstudis / Titulació: electromecànica de vehicles automòbiles | Electromecánica de vehículos automóviles (Imprescindible)\nExperiència duent a terme les tasques descrites anteriorment.\nPersona organitzada, dinàmica i metòdica.\nHorari: Dilluns a divendres de 9h a 13h i 15h a 19h


Les comarques de TGN tanquen el juliol amb 250 aturats menys\nLes comarques de Tarragona tanquen el juliol amb 250 aturats menys\nLa xifra de persones sense feina a la demarcació és ara de 40.775 | El descens mensual és mínim, d'un 0,6%\ndivendres, 2 d’agost 2019 - 12:40h\nUn grup de ciutadans fa cua al Servei d'Ocupació de Catalunya | ACN\nDescens mínim i anecdòtic de l'atur durant el mes de juny a les comarques de Tarragona, segons confirmen les dades que el Ministeri de Treball ha fet públiques aquest divendres, 2 d'agost. Un total de 248 persones ha trobat feina durant el setè mes de l'any (en els sectors de la indústria i els serveis, principalment): és a dir, un descens de la taxa d'atur del 0,6% respecte a les dades del mes de juny.\nLa xifra actual de persones sense feina a la demarcació és de 40.775. En la línia de la tendència dels darrers mesos, l'atur femení supera al masculí (l'aproximació actual és de més de 23.500 aturades i poc més 17.000 aturats). A Catalunya, l'atur també baixa a Lleida i Girona, però s'incrementa a Barcelona i això fa que el balanç de les quatre demarcacions sigui aquest mes d'una pujada mínima de l'atur català.\nLa taxa d'atur a la demarcació de Tarragona es manté al voltant del 14% de desocupats\nLes dades actualitzades, doncs, no representen alteracions substancials en la taxa d'atur de Tarragona, que continua al voltant del 14% tal com va evidenciar l'anàlisi del primer semestre del 2019 pocs dies enrere.\nRespecte a les dades del juliol del 2018, l'atur tarragoní és ara gairebé un 4% més baix. La tendència dels contractes, però, continua incrementant els temporals en detriment dels indefinits —a Tarragona, a Catalunya i a Espanya—. Les dades de l'atur globals són de més de 350.000 persones sense feina a Catalunya i més de 3 milions en la suma de tot l'Estat espanyol en aquests moments.\nL'atur baixa aquest juny a Tarragona i puja la contractació un 2,6%\nL'atur a la regió de Tarragona cau en 3.400 persones en el segon trimestre i la taxa se situa en el 14,16%\n"💦Les piscines dels pobles, una alternativa per passar l'estiu ben fresc i remullat" "♻ Més de 4 MEUR per infraestructures de gestió de residus a TGN"


Gràcies - Bloc Decidim Vila-seca\n06/10/2017 06/10/2017 Josep Forasté 0 Comentaris Catalunya,desobediència,drets fonamentals,gràcies,referèndum\nDesprés dels fets viscuts la jornada del Referèndum a Catalunya, volíem fer sentir la nostra veu i posar de manifest el nostre enuig per la barbàrie policial i el maltractament físic i moral patit per moltes persones a Catalunya, que l’únic «crim» que van cometre va ser introduir una papereta en una urna i oposar resistència pacífica, quan uns contingents policials extremadament desproporcionats i agressius intentaven robar-nos aquest dret democràtic.\nPerò estàvem dolguts, molts enfadats i, sobretot, molt tristos, de veure com la barbàrie desplegada pel govern espanyol s’havia acarnissat especialment en persones grans, dones o pobles petits, és a dir, contra els col·lectius socials o territorials més indefensos del país, perquè l’objectiu i les ordres de la policia espanyola no eren aturar el referèndum: eren humiliar-nos i provocar-nos. Buscaven que reaccionéssim amb violència per justificar-se i no ho van aconseguir. Per tant, totes aquestes accions demanaven que, abans d’escriure aquestes ratlles, recuperéssim una certa tranquil·litat, després d’un parell de dies de reflexió per tenir la perspectiva necessària.\nI per això, avui, des de la serenor, el que volem fer és dir GRÀCIES:\nGràcies als milions de persones d’arreu del país que, de forma pacífica i festiva, van sortir a votar tot i les amenaces i l’adversitat, demostrant a ulls del món la dignitat del nostre poble.\nGràcies immenses a la nostra gent gran, els autèntics herois d’aquesta jornada, els quals, coneixedors de la seva fragilitat física i de la brutalitat de la que és capaç la policia espanyola (ells ja l’havien patit), no van dubtar a posar-se al davant de la resistència pacífica, demostrant una enorme fortalesa, un gran coratge i una dignitat immensa. Un cop més, una lliçó de vida que tots nosaltres no oblidarem mai.\nGràcies als petits exèrcits de voluntaris que ens van regalar el seu esforç, moltes hores del seu lleure i descans, per fer possible una jornada inoblidable de lliure expressió i democràcia del nostre país. Gràcies per la vostra dedicació, la vostra discreció i el vostre esforç anònim.\nGràcies al govern espanyol i al rei de les espanyes (no mereixen cap majúscula) per recordar-nos que estem davant d’un estat totalitari, medieval, opressor, brutal i repressor, que no respecta la discrepància ni la diferència. Aquest és el principal motiu pel qual no volem compartir ni una passa més del camí amb vosaltres.\nI finalment, gràcies a les nostres veïnes i veïns. Gràcies per convertir la jornada del referèndum a Vila-seca en una festa d’harmonia, esforç i fraternitat. Gràcies a totes les persones que amb el seu esforç van situar Vila-seca al mapa de la dignitat democràtica. Gràcies a les voluntàries i voluntaris del col·legi electoral de La Formiga, que, davant de la desproporció i l’amenaça de la guàrdia civil, van saber actuar amb la serenor, el coratge i la dignitat que el moment demanava. Gràcies als que vau protegir els col·legis electorals durant tota la jornada, als informàtics, a la gent gran, als que ens vau acompanyar el dimarts en l’homenatge als vots robats, a totes i a tots, moltes gràcies, sentim un orgull enorme de compartir poble amb vosaltres, de poder dir “aquestes persones són de Vila-seca, com nosaltres”\nMoltes gràcies a totes les persones d’aquest petit país anomenat Catalunya, per demostrar que hem estat, som i serem, un poble pacífic, lliure i digne que mai deixarà de lluitar pels seus valors i la seva llibertat.\n← Els fets d’octubre (de 2017)\nEls ratolins →


MENESTRILS: Mig Any Fester Ontinyent 2020\nMig Any Fester Ontinyent 2020\nMenestrils a les Festes Moros i Cristians a Sant B...\nMenestrils Premi Fer Comarca 2020\nLa plaça Major, el carrer Regall, la plaça de Baix i els carrers de La Vila es convertiran en l’escenari ideal per recrear l’època medieval i transportar-nos al passat. Els carrers s’omplin de colors, aromes i sorolls, on es combina perfectament un clàssic del mercat, com és la mostra d’oficis, amb un autèntic basar àrab. Si veniu, podreu conèixer com treballaven abans els ferrers, afiladors, esparters, tallistes i altres oficis antics. Embarca’t amb aquest apassionant viatge cultural i sensorial! Les cercaviles musi-cals i la dansa, components molt destacats de les festes medievals, també estaran presents i ompliran els carrers de música d’altra època i representacions teatrals històriques en commemoració del 775 aniversari d’Ontinyent Vila Reial.\nEn aquesta edició de mercat trobareu, a més a més, gran quantitat de parades d’artesania situades a la plaça de Baix, al carrer del Regall i la plaça Major,\nCercavila al Mercat Medieval d'Ontinyent itinerant Grup Menestrils\naixí com atraccions infantils, tavernes, productes tradicionals, exhibició de tir amb arc i moltes activitats d’animació de carrer, tot complementat amb una decoració autèntica que ens convidarà a viatjar en el temps.\nPublicat per Menestrils en 14:30\nEtiquetes: 775 aniversari d’Ontinyent, Ajuntament Ontinyent, cercavila, cultura Ontinyent, festes, Grup Menestrils, MENESTRILS, Mig Any Fester Ontinyent 2020, Ontinyent


David Nel·lo guanya el 60è Premi Sant Jordi amb la novel·la «Les amistats traïdes» | NacióDigital\nper NacióDigital, 13 de desembre de 2019 a les 21:23 |\nEls guanyadors del 60è Premi Sant Jordi amb el vicepresident d'Òmnium Cultural, Marcel Mauri | ACN\nL'escriptor David Nel·lo ha guanyat el 60è Premi Sant Jordi, amb la novel·la Les amistats traïdes, un guardó que ha rebut aquest divendres en la 69a Nit de Santa Llúcia, organitzada per Òmnium Cultural i que enguany s'ha celebrat al Teatre Sagarra de Santa Coloma de Gramenet.\nCarlota Gurt s'ha endut el 22è Mercè Rodoreda de contes i narracions per Cavalcarem tota la nit; Lluís Calvo, el 61è Premi Carles Riba de poesia per L'espai profund; Lluís Prats, el 57è Premi Josep M. Folch i Torres de novel·les per a nois i noies per 'Estimat monstre' i Toni Mata, el 46è Premi Joaquim Ruyra de narrativa juvenil per Nascuts per ser Breus.\nDavid Nel·lo, autor d'una quarantena de títols, ha rebut el Premi Sant Jordi, dotat amb 60.000 euros, per 'Les amistats traïdes', una història protagonitzada per Sebastià Togores, un traductor literari. Enciclopèdia publicarà el llibre, amb coedició amb Òmnium Cultural, el pròxim 12 de febrer.\nDesprés de la mort del seu pare, Sebastià Togores se'n va a Suïssa a fer una estada en una residència de traductors. Allí es trobarà amb el popular escriptor Bachtel, qui va desaparèixer de la circulació feia anys. En una altra època, havia estat un amic íntim de la família de Togores, especialment del seu pare. Bachtel li narrarà la història de la seva vida i el motiu de la seva fugida. Hi ha dos punts importants al llibre que són la nit de l'intent de cop d'estat del 23F del 81 i més de 10 anys després a la Barcelona del 92. "No és una novel·la amb contingut polític, però els seus personatges no viuen en una bombolla sinó que es veuen afectats per aquest rerefons de la història", ha dit l'escriptor.\nCavalcarem tota la nit de Carlota Gurt ha guanyat el Mercè Rodoreda de contes i narracions, un premi dotat amb 6.000 euros. El jurat ha explicat que els protagonistes del llibre són "el teu veí, la teva filla, la teva verdulaire, l’amor que se t’ha marcit als dits, la llibertat inabastable, la compassió que ofèn". "El nexe que ho uneix tot és la idea que tots tenim a dins uns murs de contenció en el moment de relacionar-nos", ha dit l'autora. Proa publicarà el llibre el febrer del 2020.\nLluís Prats ha guanyat el 57è Premi Josep M. Folch i Torres de novel·les per a nois i noies, dotat amb 6.000 euros, amb l'obra 'Estimat monstre'. La Galera publicarà el llibre el 19 de març del 2020.\nEl protagonista, l'Abel, és un nen poruc i que quan parla s'entrebanca. Una tarda, tornant de l’escola, els tres nois que l'assetgen el fan entrar a un casalot ruïnós, on la gent del poble diu que allà hi viu un monstre espantós. A 'Estimat monstre', l'Abel descobreix que aquesta suposada criatura fantàstica no és el que es pensava. Es diu Gabriel, un jove desproporcionadament gegantí a causa d'una malaltia. Des d'aquell dia quedarà lligat al "monstre" i la seva amistat s'anirà enfortint amb el temps. "És una novel·la d'aprenentatge tractada amb amabilitat, que també retrata que la solitud davant problemes com l'assetjament escolar se soluciona amb la unió i la força", ha indicat.\nÒmnium Cultural ha atorgat el Premi Internacional J. B. Cendrós 2019 al filòsof i comissari d’art Paul B. Preciado pel seu compromís inequívoc en la defensa dels drets i les llibertats que "exemplifica el concepte de lluites compartides, plasmat en l'article 'Hors les murs'". Publicat al diari Libération el passat 18 d’octubre, Paul B. Preciado emmarca la condemna contra els líders polítics catalans en un context global de "perversió de totes les formes de dissidència".\nL'entitat també ha atorgat el Premi Muriel Casals de Comunicació als serveis informatius de Betevé per la cobertura informativa de les protestes contra la sentència de l'1-O i aldarulls, coincidint amb el 25è aniversari de la televisió pública de Barcelona.\nMauri recorda la figura de Cuixart i que no pugui estar-hi per tercer any\nCultura i Mitjans, L'espai profund, Cavalcarem tota la nit, Carles Riba, Lluís Calvo, Carlota Gurt, Mercè Rodoreda, Jordi Cuixart, Marcel Mauri, Les amistats traïdes, David Nel·lo, Premi Sant Jordi, Òmnium Cultural


Kíiv 2017 – eurobloc.cat\n30 Juny, 2017 0\nNathan Trent presenta la versió en espanyol del seu tema ‘Running on air’\nNathan Trent ha presentat avui ‘Aire‘, la versió en espanyol del tema ‘Running on air‘ amb què va participar en la darrera edició del Festival d’Eurovisió. La traducció l’ha feta Daniel Tejada. La versió, que ha estat enregistrada a Sound Design Studios Lenzelot de Viena, l’ha produïda Vincent Bueno. Aquesta és la cinquena versió que [...]\n26 Juny, 2017 0\nUcraïna investiga el contracte per a la instal·lació de les grades de Kiev’17\nLes autoritats ucraïneses han començat a investigar l’adjudicació del contracte per a la instal·lació de les grades del Festival d’Eurovisió 2017 a l’empresa Artmaks Engineering. El concurs l’havia guanyat la companyia alemanya Nüssli LTD, però Pavlo Hrytsak, abans de dimitir com a director general de la cadena de televisió UA:PBC, va decidir no signar el [...]\nEl Grup de Referència d’Eurovisió debatrà si ha de sancionar Ucraïna i Rússia pel cas Samoylova\nEl Grup de Referència del Festival d’Eurovisió debatrà el pròxim dia 12 si s’ha de sancionar Ucraïna i Rússia per l’afer Yulia Samoylova. Les sancions que els podrien imposar van des d’una multa fins a una exclosió de tres anys sense participar al Festival. Ho va explicar ahir en una entrevista al portal Eurovision.de el president del Grup, Frank-Dieter Freiling, [...]\n64.000 espectadors van seguir en directe des del pavelló els 9 shows de Kiev’17\n64.000 persones van seguir en directe, dins de l’International Exhibition Center, els 9 shows del Festival d’Eurovisió 2017; les tres gales i els dos assajos generals amb públic de cada gala. En total, els concerts van tenir una mitjana de 7110 espectadors en un recinte on hi cabien 9500 persones. L’assaig de gran Final que es va fer divendres al vespre va esgotar totes les [...]


Podíem, volíem i ho hem fet Podíem, volíem i ho hem fet\nPodíem, volíem i ho hem fet\nHi ha moments que costa trobar les paraules per expressar amb exactitud com et sents. L’actual, amb l’assoliment de més de 20.600 signatures a favor d’una moció de censura contra la junta de Bartomeu, és un d’ells.\nHaver estat el responsable de xarxes i premsa de ‘Més que una Moció’ durant la campanya ha estat un honor immens. Des del voluntarisme hem assolit una fita que semblava impossible. En plena pandèmia i sense partits a l’estadi, vuit grups d’opinió barcelonistes i tres precandidats es varen tirar a la piscina per fer realitat la primera moció transversal de la història del club. El resultat d’aquesta pas endavant és immillorable: mai s’havien registrat tantes paperetes de socis i sòcies en contra de direcció. Mai.\nSense cap mena de dubte considero que el mèrit d’aquesta victòria rau en la senzilla, la humiltat i en aplicar una doctrina sempre efectiva: no ens expliquem els problemes, busquem una solució. No tenim pressupost per promocionar absolutament res a Twitter? Interactuem i despertem el record de quan érem Més que un Club per assolir un impacte global de 8 milions d’impressions amb contingut exclusivament en català. No sortim als mitjans grans? Accedim a totes les peticions que rebem, siguin youtubers, tuitaires o mitjans amb pocs lectors. Sí a tot, no hi ha mitjans grans ni petits. El que preteníem era fer una aposta valenta i contracultural, no perseguir els qui t’obvien premeditadament i abraçar els qui et volen acompanyar en aquest camí. Per això ens feia gràcia que el tatuatge d’un possible jugador del Barça tingués més protagonisme que les més de 7.500 signatures. I per això s’ha assolit l’èxit de les 20.500, perquè el teixit que ha fet possible això era gent que no es desanimava i7 lluitava contra les adversitats.\nInsisteixo, molt agraït a la gent de Cor Blaugrana, al Marc Duch i a Manifest Blaugrana, els responsables que aquesta primera quinzena hagi pogut practicar el meu hobby preferit: dormir molt poc.


PLuRieSPorTisTa: Comandante Che Armando\nComandante Che Armando\nL´AFA es suma a la festa i aposta per un entrenador una mica passarell...ni més ni menys que Diego Armando Maradona! Us preguntareu com un personatge d´aquestes característiques pot arribar a l´esgraó més alt d´una sel.lecció tant important com l´Argentina. La resposta també segur que la teniu clara: el seu passat com a mega estrella futbolística.\nPerò no creieu que s´estan equivocant completament aquests argentins? Maradona no té suficient experiència i a més els dos equips que ha entrenat (Mandiyú i Racing) la cosa no ha anat gens bé (només ha guanyat 3 partits en tota la seva carrera com a entrenador). A més una vida desestructurada al 200%, un cap que no el pot tindre bè de cap manera, excès de personalitat, faceta de xouman, entrada vetada a alguns països del món (Australia, EEUU i Japó),...\nBé potser ens sorprent i és el nou Guardiola xDDD Perque clar amb bons jugadors fins i tot jo guanyaria la majoria de partits.\nPublicat per PLuRieSPoRTiSTa a 22:57


El Tatano - Cristina Junyent\nEl Cavall Fort dels petits. Des de 2010\nEl TatanoEl Cavall Fort dels…\nDes de 2010 col·laboro amb El Tatano, una revista en català per a nens i nenes a partir de 4 anys. És el Cavall Fort dels petits. Hi redacto els textos de la secció Coses del cos, que il·lustra Cristina Losantos. És un dels projectes més importants que faig amb ella. En una entrevista per a l’Associació de Publicacions Periòdiques en Català (APPEC), exposo els criteris que seguim per elaborar el contingut de la secció, i perquè ens sembla bo que els nens es coneguin ells mateixos des de ben petits.\nCriteris de Coses del Cos


Consum amplia la seua plantilla en 30 persones amb l’obertura del nou supermercat a Benidorm | Valencia Extra\nConsum amplia la seua plantilla en 30 persones amb l’obertura del nou supermercat a Benidorm\nLa Cooperativa compta ja amb 74 supermercats en la província i dona ocupació a més de 1.600 persones\nConsum obri demà a Benidorm (Alacant) el tercer supermercat de l’any, que se suma al que va obrir les seues portes el passat dia 8 a la mateixa localitat. L’establiment, situat a l’Avinguda del Mediterrani, núm. 8, ha suposat la creació de 30 llocs de treball especialitzat.\nEl supermercat compta amb més de 1.400 m2 de superfície i disposa d’atenció personalitzada en peixateria, xarcuteria i carnisseria, secció de fruita i verdura al detall i forn. Compta, a més, amb la secció de perfumeria de Consum, amb atenció personalitzada i les marques exclusives de Kaviva, Kyrey, Kyrey for Men, Kyrey Pharma i Consum Kids. L’establiment obrirà de dilluns a dissabte de 9 a 21,30 h. i disposarà de servici de compra a domicili. Durant els mesos d’estiu, s’ampliarà l’horari fins les 22 h.\nAposta per Alacant\nAmb esta nova obertura, la Cooperativa aconseguix els 74 supermercats a la província d’Alacant, entre propis i franquícies de Charter. Durant este any, Consum té previst obrir 4 establiments més a la província, que ja dona ocupació a més de 1.600 persones. D’esta manera, la Cooperativa seguix amb la seua aposta per la província d’Alacant, la tercera en nombre de supermercats després de València i Barcelona.\nEste centre empra un model pioner d’instal·lacions frigorífiques de temperatura negativa, alimentades amb CO2, que permet reduir les emissions de gasos d’efecte hivernacle. Una de cada tres instal·lacions d’este tipus a Espanya està a Consum. A més, està inclòs dins de la xarxa de supermercats Ecoeficients, que representa el 75% del total de supermercats propis.\nConsum posa al servici dels seus clients una amplia varietat de marques, excel·lència en frescos i el millor preu des de la primera unitat perqué siga el client qui trie el que vol comprar.\nMés de 2,7 milions de socis-clients de la Cooperativa es beneficien dels avantatges i descomptes de pertànyer al programa de fidelització de ‘Món Consum’. Este programa reunix tots els avantatges i servicis exclusius i personalitzats de cada soci-client, entre els que destaquen el xec regal i els productes xec-creix. En 2016 els socis-clients de Consum disfruten de descomptes en les seues compres per un valor de 30,1 milions d’euros, entregats en un total de 7,3 milions de xecs regals.


A l'Oeste no parem\nL'activitat fallera a la nostra comissió no para i un cap de setmana més els actes han cobert els dies. El divendres el casal es va omplir de nou per a sopar i fer tertúlia faller. Les cuineres ens van preparar un sopar boníssim. Des d'açí agraïr-los la tasca que desenvolupen cada divendres.\nDissabte s'iniciava la lliga de futbol fallera en el que la nostra falla va disputar el primer partit contra la comissió del Port Rotes. L'equip groguet no va poder guanyar i finalment va quedar 1 - 4 (gol de Adam). En acabar el partit, els nostres càrrecs van assistir a l'acte de nomenament dels càrrecs de la Falla Baix la Mar.\nDiumenge era el torn d'obrir les jornades gastronòmiques a la nau de la carrossa per fer cucuruxo, purpurina, boleta... i sobretot passar-ho molt be. Un gran nombre de fallers es van donar cita en la nau per confeccionar la carrossa que lluirà pels carrers del centre de Dénia les properes Festes Majors de la ciutat. Recordem que estem tots els dies des de les 19h en la nau! Vos esperem!\nFotografies: Futbol Faller Oeste - Port Rotes / Creació Carrosses 2014\n#2014 #2015 #carrosses


Metrovalencia - Metrorutes - València, un passeig per l´Horta Sud\nOci i Cultura - Metrorutes\nValència, un passeig per l´Horta Sud\nLa comarca de l'Horta Sud s'estén pel pla meridional que envolta la ciutat de València, i amb les altres comarques de l'Horta forma un cinturó urbà continu. Limita al nord amb València i l'Horta Oest; a l'oest, amb la Ribera Alta i la Foia de Bunyol; al sud, amb la Ribera Baixa i la Ribera Alta, i a l'est, separada del mar per una estreta franja de terra i l'Albufera, amb València.\nEn les seues terres -molt densament poblades i amb un elevadíssim creixement demogràfic i urbanístic- es troben empremtes de poblaments humans al llarg de tota la història. Per la seua riquesa històrica i cultural destaquem la ciutat de Torrent.\nTorrent és el segon municipi més poblat de la província de València i el cinqué de la Comunitat Valenciana, té, aproximadament, 75.000 habitants. Està situat a 6 km de València i a 15 km del mar Mediterrani. La ciutat disposa de grans zones verdes com el Vedat i la serra Perenxisa.\nCom a monument històric més rellevant de la ciutat es troba la torre àrab, d'origen desconegut (àrab o romà), de planta quadrada i forma prismàtica, va formar part de la línia de defensa de la ciutat de València. Actualment dos de les seues plantes estan condicionades com a sales d'art.\nLa visita a Torrent obliga el viatger a detindre's en l'Hort de Trenor, un autèntic tresor per a la ciutat de gran valor didàctic. En este es pot gaudir d'un immens jardí on conviuen espècies d'origen tropical i exòtic com l'araucària amb espècies característiques de la conca mediterrània com la carrasca, el margalló o la surera.\nPel seu valor etnogràfic destaquem el Museu Comarcal de l'Horta Sud, on trobarem una mostra de les formes arquitectòniques relacionades amb els cultius tradicionals de la terra, especialment de secà. Disposa d'un estable, d'un molí d'oli, un antic pou, un corral pavimentat, bancs de pedra i piles de marbre d'una cuina tradicional.\nA més d'estos punts d'interés, recomanem la visita a l'església parroquial de Sant Josep, a la parròquia de la Mare de Déu del Bon Consell i a la Creu de Pere Mora, datada en la primera meitat del segle XVI, localitzada en la plaça de l'Església\n1.- Museu Comarcal de l'Horta Sud\n2.- L´Hort de Trenor\n3.- Torre Árabe


El projecte d’habitatges de cal Josa, a Sant Julià, topa amb el risc d’inundabilitat - Altaveu el diari digital d'Andorra\n13/06/2019 (11:00 CET)\nZona posterior a les actuals botigues de cal Josa.\nEl projecte constructiu que té en ment i dissenyat la propietat del que avui es coneixen com les botigues de cal Josa, a l’avinguda Rocafort de Sant Julià, topa ara mateix amb el risc d’inundabilitat de la zona. De fet, ara per ara l’actuació urbanística que s’hi pretén fer està aturada. I els promotors negocien una solució per intentar tirar endavant el projecte. Això no treu, però, que els inquilins dels comerços els vagin deixant i la immensa majoria ja tinguin altres emplaçaments on situar-se.\nL’estudi que confirma el risc d’inundabilitat de la zona, a tocar el denominat pont de Molines, existeix. El fet, però, és que mai no s’ha fet públic. Això no treu, però, que s’hagi posat sobre la taula el perill d’inundabilitat i, per tant, s’hagi denegat en principi a la propietat de tirar endavant la promoció que pretenien. No és el primer cop que una qüestió així passa a la mateixa zona, segons que han explicat diverses fonts.\nNo obstant això, les fonts consultades han recordat que al mateix indret, i afectats pel mateix risc d’inundabilitat, hi hauria l’edifici que actualment ocupen les ‘noves’ instal·lacions del comú lauredià i, també, el ministeri d’Educació, i mai no se’ls ha posat cap trava ni impediment. Com tampoc han tingut cap dificultats alguns establiments de la zona que s’han posat en marxa o han canviat d’activitat fa relativament poc temps i que, a més, ara estarien apunt de ser ampliats.\nMudança amb històries


Cursos d'Apnea a la Costa Brava 2019\nJa fa olor a clima càlid... Ja fa olor a l'inici de temporada dels Cursos d'Apnea!\nEstem desitjant ficar-nos de nou a les aigües de la Costa Brava, fer nous amics i poder compartir noves experiències gaudint d'una de les nostres passions, l'apnea. I és que a partir del proper mes, comencem els nous cursos d'apnea a l'Estartit!\nEn el nostre centre-escola i club d'apnea pots iniciar-te en aquest increïble esport en tan sols tres dies. I sí ja tens la primera certificació, pots accedir a nivells superiors i/o a les diferents especialitats SSI.\nEn el transcurs de tots els nostres cursos d'apnea adquiriràs els coneixements necessaris per desenvolupar-te com peix a l'aigua i aprendràs tècniques que et permetran assolir els teus objectius ràpidament.\nAquest any gaudeix de la Costa Brava des d'un altre punt de vista i viu l'experiència Freedive l'Estartit - Lassdie.


Jordi Ribera porta Espanya a guanyar el bronze al Mundial - Empordà\njosep coll. girona/el caire (egipte) 01.02.2021 | 06:30\nEspanya es va sobreposar a l'eliminació en semifinal davant Dinamarca (33-35) i va deixar clar des del principi que volia el bronze. Un parcial de 4-0 inicial va demostrar que els de Ribera anaven per feina. També gràcies a l'aportació, una vegada més, de Rodrigo Corrales sota pals ?19 aturades en tot el partit. És cert que els francesos van defensar molt bé el pivot Rubén Marchán, que no va poder anotar en tot el partit, però el combinat espanyol és un equip ple de recursos i, a falta d'un pivot, van trobar la solució amb llançaments exteriors de la mà dels germans Dujshebaev ?Álex, 8 gols, i Daniel, 6? i Raúl Entrerríos ?autor de 4 dianes. Tot això va fer que el conjunt entrenat pel sarrianenc marxés al descans amb tres gols per sobre (16-13).


Marco Mezquida – Fundació Conservatori Liceu\nEs formà en piano clàssic amb Isabel Fèlix, piano modern amb Suso González i orgue amb Tomé Olives a Maó, i posteriorment en piano jazz a l’Escola Superior de Música de Catalunya (ESMUC) amb Albert Bover, Lluís Vidal, Agustí Fernández, Ramon Coll i Juan de la Rubia entre d’altres.\nDes de llavors s’ha convertit en un dels músics més valorats i sol·licitats del panorama jazzístic i les músiques improvisades, tot sent elogiat per la seva versatilitat i el seu potent magnetisme musical. Ha desenvolupat una intensa activitat concertística, discogràfica i creativa al costat de molts dels millors músics del país, i que actualment compagina amb la docència.\nEntre la desena de premis que ha rebut destaquen l’Altaveu 2015, el Premi Enderrock pel seu disc My Friend Marko, Menorquí de l’Any, així com Músic de l’Any per l’AMJM en quatre ocasions. Pel que fa a la seva discografia, acumula més de 40 enregistraments: 10 com a líder amb la seva pròpia música com a compositor i improvisador (1 quartet, 4 trios, tres duos i dos discos de piano sol) i 30 com a sideman dels influents grups del panorama actual amb els quals ha col·laborat, i amb els quals ha actuat en auditoris, clubs i festivals de 25 països en 4 continents, així com en alguns dels clubs de jazz més emblemàtics del món com són el Blue Note de Nova York, el SF Jazz de Sant Francisco, l’Unterfarht de Munic, el Bimhuis d’Amsterdam, el Porgy and Bess de Viena, el Jamboree de Barcelona, el BMC de Budapest, Cafè Central entre d’altres.\nTambé ha actuat i col·laborat al costat d’importants músics del mon del jazz, la improvisació lliure, la cançó, el flamenc i tango i música clàssica i ballarins com Alfonso de Vilallonga, Celeste Alías, Carme Canela, Sílvia Pérez Cruz, Javier Colina, Bill McHenry, Chicuelo, Sol Picó, J. A. Amargós o Salvador Brotons.


Jo de tu no ho faria | Catorze.cat\nEva Piquer | 18/02/2017 a les 14:21h\nNo esperis que la gent et doni les gràcies. No et quedis en un lloc si tu n'ets la persona més interessant. No mengis cap producte amb una llista d'ingredients que ocupi més d'una tercera part de l'envàs. No donis per fet que l'home amb qui surts ha assumit que tu i ell sortiu junts.\nNo perdis l'oportunitat de mantenir la boca tancada. No recordis allò que et pots permetre oblidar. Si no ets ric ni vius de renda, no pleguis d'una feina amb salari fix per intentar viure d'escriure. No aspiris a ser insubstituïble a la feina: si no et poden substituir, tampoc et podran ascendir. No menystinguis la capacitat d'un fill adolescent per fer-te sortir de polleguera.\nNo parlis sobre tu: ja ho faran així que te'n vagis. Però no pensis que tot el món t'odia i et critica: (gairebé) ningú pensa en tu, perquè (gairebé) tothom està prou ocupat pensant en si mateix. No reforcis la teva part esquerra. O sigui, no surtis (gaire) de la teva zona de confort. No transmetis les calúmnies a un amic, per més que ho facis amb la intenció d'ajudar-lo. No ho vulguis saber tot dels altres.\nNo t'entestis a desitjar el que et falta i esforça't a valorar el que tens. No siguis absolutament sincer, encara que t'hagin demanat una opinió sincera. No renunciïs a ser qui ets. No visquis com si el món s'hagués d'acabar avui però sàpigues que el món es pot acabar avui. No deixis d'escoltar les cançons que et donen ales.\nJo dic si\nAnònim, 18/02/2017 a les 15:27\nSusan, 18/02/2017 a les 16:19\nJo també dic si\nAnònim, 18/02/2017 a les 18:51\nJo també penso que cadascú ha de fer el que cregui convenient. I dient això no pretenc pas "torpedejar" l'autora😉\nAnònim, 06/03/2017 a les 00:31\nDoncs jo entenc que totes aquestes vegades que estàs dient que no, t'estàs omplint de llibertat i estàs obrint la possibilitat d'ocupar el teu temps i el teu pensament amb atres coses (o amb el que et doni la gana, si ho preferiu dir així).\nGràcies Eva, per compartir les teves paraules.\nMónica Pin Álvarez , 10/03/2017 a les 00:15\nLes caigudes i equivocar-se, és tot natural. D'aquí surten les experiències de la vida que ens fa evolucionar i viure cada dia millor.


Tihar i sopar solidari al CRAC – Amics del Nepal\nEl divendres 16, al CRAC (Centre Rubinenc d’Alternatives Culturals) a Rubí, vam celebrar el “Bhai Tika” (dia principal de les festes del Tihar) amb un sopar solidari de delícies nepaleses (“Momos”, “Pakhodas” i “Alu chops”). Ens vam reunir 30 persones enamorats del Nepal en un ambient distès i agradable, amb música nepalesa, te nepalès amb llet, per a recaptar diners per als projectes d’Amics del Nepal.\nFinalment entre donacions, venda de loteria, calendaris i productes solidaris, vam aconseguir recaptar 432,5 €. De nou, un bon èxit dels menjars solidaris. On fem el següent? Algú té una proposta?


S’inicien els treballs per adequar el local del carrer Sant Roc i ampliar l’actual centre social Mn. Galbany de Vilassar de Mar | La Clau - Revista gratuïta del Maresme\nS’inicien els treballs per adequar el local del carrer Sant Roc i ampliar l’actual centre social Mn. Galbany de Vilassar de Mar\nDijous 21 de maig, han començat les obres per adequar aquest local i convertir-lo en un únic centre amb més sales per poder ampliar els seus usos\nL’Ajuntament va adquirir l’any 2018 el local de l’actual centre social Mn. Josep Maria Galbany, format per dos espais actualment en ús, i el local del seu costat al carrer Escultor Monjo, 12-14, seu de l’antiga Caixa Laietana (sense ús i marcat com a local núm. 3 ).\nDijous 21 de maig, des de l’Ajuntament comencen les obres per adequar-los i convertir-los en un únic centre. D’aquesta manera, el centre social comptarà amb tres locals agrupats, ampliant la seva superfície actual en 189 m2 i aconseguint una superfície útil total (entre el tres locals) de 414,15 m2.\nLa intervenció es centra en l’agrupació dels locals núm. 1 i núm. 2, actualment en ús, amb el local núm. 3 (sense ús) per tal d’ampliar l’espai i serveis del centre social. Amb les obres, en el local núm. 3 es farà una distribució que finalitzarà amb la creació de cinc noves sales d’ús.\nEl pressupost de l’actuació és de 245.196,31 € (IVA inclòs) i està cofinançada entre l’Ajuntament i la Diputació de Barcelona. El termini d’execució previst és de tres mesos.


Un 9 d’Octubre en solidaritat amb els treballadors de Canal 9 i en Homenatge a Fuster – Acció Cultural del País Valencià\n4 octubre, 2012. 11:39 Actualitat\nLa primera convocatòria és la tradicional manifestació del dia 9, convocada enguany amb el lema ‘El País Valencià és el futur’, que eixirà de la plaça Sant Agustí de València, a les 18 hores, i que enguany està marcada per un doble context, econòmic i nacional.\nRespecte al context econòmic, la Comissió fa una crítica a la gestió antisocial de la crisi, tant per part del Govern espanyol com del Consell, en un doble sentit: d’una banda, la política unidireccional de retallades que amenacen l’estat de benestar i els serveis públics sense tenir en compte polítiques de creixement i de foment de l’ocupació, i d’una altra banda la creixent repressió de les expressions de malestar social i de les mobilitzacions (fet que revela un dèficit democràtic, ja que el malestar social s’ha de canalitzar per la via del diàleg i, en qualsevol cas, de l’estricte respecte al dret democràtic de manifestació i llibertat d’expressió i reunió).\nI pel que fa al context de país, la Comissió denuncia la discriminació econòmica que pateix el País Valencià per part del Govern espanyol, que ara torna a repetir-se en els Pressuposts estatals per al 2013, una discriminació que ve d’anys (recordem la constant marginació de l’Arc Mediterrani en benefici d’infraestructures menys necessàries i que se justifiquen no per criteris econòmics sinó polítics). La Comissió 9 d’Octubre vol destacar, però, que som davant un problema de fons, que consisteix en un sistema de finançament injust, pel qual l’Estat espanyol castiga la societat valenciana, i que cal corregir.\nFinalment, en aquest context de país, la Comissió reivindica que el reconeixement del caràcter pluricultural de l’Estat i la fi de la censura de TV3 al País Valencià: és en mans del president Fabra posar-hi solució, desprecintant els repetidors d’Acció Cultural o arribant a un acord de reciprocitat. I reclamem també la reforma del Decret de Plurilingüisme, en el sentit de garantir l’ensenyament en valencià en tots els nivells.\nPer tot això, la Comissió 9 d’Octubre demana al Govern valencià i al president Fabra un canvi de polítiques, tant en l’àmbit econòmic com en el lingüístic, cultural i educatiu, amb diàleg, sensibilitat social i priorització de l’interès general, per tal de garantir un futur possible per al País Valencià. Perquè, a més, si no hi ha un canvi de polítiques hi haurà un canvi de govern, com ja assenyalen moltes enquestes que detecten el malestar dels valencians i l’erosió electoral del PP.\nEnguany, però, la Comissió afegeix una segona convocatòria: després de la manifestació, tindrà lloc un acte d’homenatge a Joan Fuster, a les 21 hores, a la Societat Coral el Micalet, en col·laboració amb la plataforma Castelló per la Llengua i l’Associació d’Actors i Actrius del País Valencià.\nLa Comissió entén que era necessari un homenatge a la figura i l’obra del gran assagista, i fa una crida pública a l’Ajuntament de València perquè, com a institució pública que és, en el sentit que hauria de representar el sentiment de tots els valencians, faça ell també un homenatge públic i institucional a Fuster, i supere les temptacions sectàries i partidistes en benefici del consens social i polític.\nLa Comissió 9 d’Octubre està integrada per\nFederació Escola Valenciana (FEV)\nUnió General dels Treballadors del País Valencià (UGT-PV)\nManifest del 9 d’Octubre de 2012


Protest Yukon Blau comprar i ofertes a Dressinn\nGround Blue Ground Blue Ground Blue Ground Blue Ground Blue Ground Blue\nDescripció Protest Yukon\nLa jaqueta de Yukon a l'aire lliure de Protest presenta una composició de tela inflada, juntament amb una mitja part inferior i caputxa suau. La jaqueta prima i la jaqueta de llarg recorregut es presenten en una varietat de colors foscos brillants amb un folre de color de contrast amb el caputxa. L'acabat repel·lent d'aigua el protegeix de la pluja a la carcassa suau de Yukon de Protest. Gaudeix de la protecció tècnica juntament amb unes característiques modernes.\nNo imprimiu la planxa\nFerro a 1 punt\nRentar a l'aire lliure a 30 ° C\nNo esperis més i compra Protest Yukon amb el millor servei d’enviament i el preu més baix. A més, a dressinn trobaràs altres Jaquetes a la categoria de Roba dona per completar la teva compra i el teu equipament. Compra Protest Yukon i ho rebràs a casa molt aviat. Dóna un cop d’ull a les ofertes de Jaquetes i aconsegueix les millors gangues.\nCaracterístiques Protest Yukon\nTecnologias Protest Yukon\nSostenibilitat Protest Yukon


Protecció Civil demana precaució en banyar-se a rius i pantans | NacióDigital\nProtecció Civil demana precaució en banyar-se a rius i pantans\nRecorda que és un risc perquè hi acostumen a haver corrents i la fondària és variable\nper ACN , 21 de juny de 2015 a les 21:10 |\nAquesta informació es va publicar originalment el 21 de juny de 2015 i, per tant, la informació que hi apareix fa referència a la data especificada.\nEl subdirector General de Coordinació i Gestió d'Emergències de Protecció Civil, Sergio Delgado, ha demanat a la població que "extremi la precaució" a l'hora de banyar-se en rius i pantans perquè són zones on no hi ha servei de socorrisme.\nA més, ha recordat que hi ha més risc que a les platges perquè hi acostumen a haver més corrents i la fondària és variable. Delgado veu amb preocupació que l'inici de temporada de bany hagi començat amb tantes víctimes mortals ofegades.\nAquest cap de setmana han perdut la vida a l'aigua tres persones: una dona a la platja de Lloret de Mar, un home en bolcar la canoa al Noguera Pallaresa a Rialp i un jove de 24 anys que ha mort ofegat al riu Segre, prop de Camarasa.\nSocietat, rius, pantans, banyistes, Protecció Civil\nPer Anònim el 24 de juny de 2015 a les 20:05\nAgraïment a protecció civil, bombers,ambulàncies, mossos i demés. Encara que de vegades com diuen alguns hi van molts cotxes i no fan falta, només que salvin una vida o vigilin per tots nosaltres.Gràcies.\nTònim: altanto amb el fang!\nPer JRRiudoms el 22 de juny de 2015 a les 21:15\nTònim, malgrat el sarcasme que el seu comentari destil·la, el sr. Sergio no diu cap animalada. En canvi, vostè s'oblida de dir que els pantans són perillosos per les corrents i, també, pel fang que pot "xuclar" o enganxar al fons a criatures i persones sense massa força muscular. Jo he tingut la sort de no necessitar els serveis de protecció civil, i espero que votè no en tingui cap, de necessitat. En canvi, moltes persones sé que estàn agraides a les persdones que fan aquest servei a la comunitat. Una darrera pregunta: Segur que vostè té una feina més "important" que la de protecció civil? Sap que moltes persones, mentre altres s'estant emborratxant o rascant-se el què no sóna, dediquen part del seu "temps lliure" a tasques de voluntariat de protecció civil? Atentament\nEl/la de sobre\nPer Anònim el 22 de juny de 2015 a les 10:34\nOstres sí, perdona, oblidava que la teva feina d'estar sentat davant l'ordinador/amb el mòbil sense cardar ni brot és molt més indispensable.\nUna gran feina, la dels de protecció civil!\nPer Tònim el 21 de juny de 2015 a les 23:29\nHem d'estar profundament agraïts a protecció civil perquè ens ha informat que als rius l'aigua baixa. No ho sabia! de fet jo em pensava que als rius no hi ha corrent d'aigua, que tota era estancada. També ens informa d'una cosa que m'ha sorprès molt: als pantans la profunditat és variable. Ostres! jo em pensava que tot el pantà, des de la capçalera fins al final, des de les ribes fins al centre, tenia exactament la mateixa fondària. Això últim és molt important, perquè tu et fiques al pantà, potser t'arriba l'aigua fins al genoll, i si no saps que la profunditat és variable, pots anar caminant tranquil·lament cap al centre del pantà pensant que sempre, sempre, et cobrirà només fins el genoll i trobar-te que cada vegada et cobreix més. No sé què faríem sense els de protecció civil!\nSabiduria de la vora del riu\nPer Anònim el 21 de juny de 2015 a les 21:18\nPareu compte: "Sant Joan demana sang"


Asens retreu a Maragall les crítiques per l'1-O: «Vam fer el mateix que els municipis governats per ERC» | NacióDigital\nper Joan Serra Carné , 19 de maig de 2019 a les 19:17 |\nEl paper de l'Ajuntament de Barcelona en la celebració del referèndum de l'1 d'octubre encara està envoltat d'una nebulosa. I això succeeix per dos motius: primer, perquè els fets de la tardor del 2017 són objecte de judici al Tribunal Suprem i d'investigació en altres instàncies judicials, i el relat en resulta condicionat; i, segon, perquè la relació entre l'independentisme i els comuns ha estat certament complicada. La qüestió, però, s'han convertit en un element de campanya després que el candidat d'ERC a Barcelona, Ernest Maragall, afirmés que l'1 d'octubre es va fer a Barcelona "malgrat la no implicació" del govern d'Ada Colau. Jaume Asens, el dirigent de l'Ajuntament de Barcelona que més proper s'ha manifestat a les tesis independentistes, ha criticat aquest diumenge les paraules de Maragall. "Vam fer el mateix que els municipis governats per ERC", ha dit en un fil de comentaris a Twitter.\nEls comuns han repetit en campanya que el govern municipal ha estat "ferm" en la defensa del dret a decidir i en la denúncia de la repressió. La mateixa Colau, en l'entrevista a NacióDigital d'aquest diumenge, afirmava que l'Ajuntament de Barcelona "ha estat la institució catalana que més ha actuat perquè no hi hagi impunitat amb les càrregues policials de l'1 d'octubre". Però Asens s'ha pronunciat de forma més contundent i ha relatat, en la seva resposta a Maragall a les xarxes socials, que el govern Colau es va comprometre tant o més que altres consistoris independentistes per fer possible la votació.\n🔴 No tot s'hi val en campanya. Em dol veure com @ErnestMaragall intenta apropiar-se de l'1-O en clau electoral. Li contestaré amb allò que vaig dir dilluns al Suprem sobre l'1-O. Obro fil. 👇https://t.co/fn86HY1fws\n— Jaume Asens (@Jaumeasens) 19 de mayo de 2019\nLes converses soterrades amb el Govern\nI quina va ser la implicació de l'Ajuntament de Barcelona? Segons el relat del cap de files dels comuns al Congrés, de la mateixa manera que molts ajuntaments adscrits a l'Associació de Municipis per la Independència (AMI) van signar un manifest de suport a l'1-O en defensa de la independència, el govern Colau va tancar "un acord amb la Generalitat perquè es pogués celebrar [el referèndum] a Barcelona". El tinent d'alcalde de Barcelona no ha detallat el contingut d'aquest acord, però els contactes incloïen una anàlisi de la jornada de referèndum, i de les implicacions que comportaven per al consistori i els treballadors públics.\nL'Ajuntament de Barcelona va reclamar en aquelles dates informació de les garanties de la votació, per definir la manera a partir de la qual procedir el dia del referèndum. "Vam dir que l'1-O garantiríem que es votés amb normalitat a Barcelona i així va ser, fins a les càrregues policials", ha expressat Asens sobre el pacte amb la Generalitat. "A Barcelona va haver-hi centres electorals del Govern, que és qui l'organitzava, però també municipals, a diferència del 9-N", ha afegit el tinent d'alcalde de la capital catalana en aquest mandat. "L'1-O vam fer exactament el mateix que a la resta de municipis governats per ERC. L'única diferència és que vam fer un acord amb la Generalitat en comptes de signar el manifest independentista de l'AMI, sense efectes jurídics", ha reblat. Amb l'exposició d'Asens, els comuns volen subratllar la seva implicació en la votació, a diferència d'ajuntaments governats pel PSC, ciutats en les quals només es van obrir locals de la Generalitat. A Barcelona van estar operatius espais municipals.\n"A Barcelona va haver-hi centres electorals del Govern, que és qui l'organitzava, però també municipals, a diferència del 9-N", afirma Asens\nEls comuns solen recordar -per equiparar el paper de Barcelona al d'altres ciutats del país- que la Fiscalia va obrir diligències contra els ajuntaments de l'AMI, però que en quasi tots els casos es van arxivar. Això es va produir perquè el ministeri fiscal va considerar que el contingut del decret d'adhesió al manifest de l'1-O tenia una naturalesa política i, per tant, es va descartar l'existència de prevaricació. Els ajuntaments investigats escrutats per la Fiscalia no van validar per ple cap cessió de locals.\nEl dirigent dels comuns també ha expressat a les xarxes socials que "els sindicats policials van querellar-se" contra l'Ajuntament de Barcelona "per l'acord amb el Govern". "Avui encara no sabem si hi ha una causa oberta o arxivada, com en la resta d'ajuntaments", ha apuntat Asens, que demana a Maragall "no apropiar-se de l'1-O en clau electoral".\n"Que l'1 d'octubre serveixi per construir unitat, i no per dividir"\nAsens, que aquesta setmana ha declarat al judici del Tribunal Suprem com a testimoni, ha puntualitzat que va recordar a Manuel Marchena que l'"1-O va ser una conquesta de la gent organitzada que interpel·lava tots els demòcrates, no només els independentistes" i ha defensat l'aportació dels comuns. "La principal diferència amb la resta d'ajuntaments comença just després de l'1-O. Nosaltres ens vam comprometre amb les víctimes a denunciar la violència policial i fer justícia", ha escrit el futur diputat al Congrés.\nEn el fil de tuits, el dirigent de Barcelona en Comú ha enumerat les accions de l'Ajuntament de Barcelona per combatre la repressió: la creació d'un "servei d'atenció psicològica i jurídica per atendre els més de 300 ferits de Barcelona"; l'exercici de l'"acusació com a Ajuntament" després de comprovar "la passivitat de la Fiscalia" -amb 41 agents policials investigats-; i l'actuació de la Guàrdia Urbana, que "no va participar en el dispositiu repressiu". "La Fiscalia i l'Advocacia de l'Estat ho han tingut clar. Estan intentant expulsar l'Ajuntament de Barcelona de la causa perquè saben que anirem fins al final. Marchena em va interrompre quan em vaig queixar d'això", ha argumentat Asens a Twitter sobre l'episodi de la seva declaració al Suprem.\nEl cap de files dels comuns ha recordat a Maragall que el referèndum és "de tots" els que el van "fer possible". "Que l'1 d'octubre serveixi per construir unitat, i no per dividir", ha insistit. La picabaralla pel paper dels comuns en el referèndum s'ha convertit en un dels debats del cap de setmana.\nEleccions municipals 2019, Eleccions municipals Barcelona 2019, Barcelona, Política, 1 d'octubre, Ernest Maragall, ERC, Barcelona en Comú, Jaume Asens, Ada Colau, eleccions municipals 2019, 1-O


Guanyar Alcoi es congratula de que la Llei de Memòria Històrica vaja a aplicar-se a Alcoi | GUANYAR ALCOI\nEstefania Blanes: “estem molt contents en què s’haja aprovat la moció per tal d’impulsar aquesta llei, que no és altra cosa que fer complir la legalitat”\nLa llei 52/2007 del 26 de desembre, més coneguda amb el nom de Llei per la Memòria Històrica es va aprovar fa quasi 9 anys. No obstant això, aquestes lleis que han de ser impulsades i aplicades des d’instàncies administratives inferiors, com són els Ajuntaments, moltes vegades queden en el calaix o en l’oblit per voluntat política de no aplicar-les o per qüestions d’agenda.\nLa Llei per la Memòria Històrica a Alcoi ha sigut una d’elles. Aquesta llei té la finalitat de reconèixer i ampliar drets i d’establir mesures en favor dels qui van patir persecució o violència durant la Guerra Civil i la Dictadura. Moltes famílies així, han aconseguit poder trobar i soterrar dignament als seus familiars que estaven a fosses comunes o a altres llocs.\nLa Portaveu del Grup Municipal Guanyar Alcoi Estefania Blanes, que va defensar la moció al Plenari del dilluns 28 de novembre, assenyala que “estem molt contents en què s’haja aprovat la moció per tal d’impulsar aquesta llei, que no és altra cosa que fer complir la legalitat. Amb l’aplicació de la llei continuarem fent justícia històrica, com ja es va fer amb Paco Aura, alcoià supervivent al camp de concentració nazi de Mauthausen i als altres 23 alcoians morts a camps de concentració nazis i, per descomptat, a centenars de famílies i presoners republicans represaliades pel feixisme a l’Estat espanyol i a tot arreu d’Europa”.\nEl Portaveu de Ciudadanos i exalcalde d’Alcoi pel PP Jorge Sedano, va denunciar al saló de plens que d’una vegada “enterrem la guerra civil”, però la Portaveu es pregunta: “Com anem a soterrar la Guerra Civil si hi ha centenars de famílies que precisament no saben on tenen soterrats als seus familiars? El que vol el senyor Sedano és soterrar la història i que quede en l’oblit, i tenim una responsabilitat amb el passat , perquè com va dir Jorge Santayana, “aquells que no recorden el passat, estan condemnats a repetir-lo”. Cal recordar que tant PP com Ciudadanos es van abstenir en la votació al Ple, “ens resulta curiós que aquests dos partits, alineats amb la llei i l’ordre sempre, ara s’abstinguen quan demanem que es complisca la llei”.\n“Aquesta iniciativa té la finalitat de promoure la convivència democràtica i la potestat que el mateix Ajuntament té, és per això que considerem que s’ha de procedir a retirar, de manera immediata del terme municipal, tot allò que faça referència a la dictadura franquista en qualsevol de les seues manifestacions. No és qüestió d’esborrar la història, sinó de millorar la convivència entre persones, sobretot d’aquelles persones que van patir la repressió de la dictadura franquista. D’altra banda, entenem que la retirada de les plaques podria enlletgir o deslluir d’alguna manera les façanes o patis de les dites vivendes. En eixe sentit, des de l’Ajuntament demanem que es prenguen les accions necessàries per pal·liar estèticament aquells problemes que pogueren sorgir i que se’n facen càrrec econòmicament per no perjudicar a les famílies”, conclou Blanes.


Bon paper al Torneig Estatal de Valladolid i derrotes a les lligues provincials | Més de 25 anys de tennis taula i ping pong a Olot\n26 de febrer de 2020 23 de febrer de 2020\nCap de setmana marcat per les jornades de descans que tenien els equips de les lligues nacionals a causa de la celebració del torneig estatal a Valladolid on han participat només els millors 48 jugadors d’Espanya de cada categoria. Sergi Bahí i Arashbir Singh han estat els representants del CTT Olot en les categories juvenil i aleví masculins respectivament.\nComençant pel torneig, a la categoria juvenil masculí Sergi Bahí no va poder passar de la fase de grups quedant en quarta posició, ja que només accedien a la següent fase els tres primers dels sis totals. Arashbir Singh, en la primera ocasió que disputa aquest torneig, va quedar entre els 32 millors jugadors de l’estat en firmar l’accés a la fase eliminatòria quedant en tercera posició del grup i perdent el primer partit de forma molt ajustada per 1-3.\nEn les lligues provincials, dues derrotes. La primera, a preferent en el desplaçament a la pista del CTT Vilablareix B amb un resultat final de 4-2 en contra amb l’alineació Bravo, Toledo(1) i Natyna(1). I per acabar, a segona en l’encontre disputat a casa davant el CTT Campllong per 1-5 amb els jugadors Arbusà(1), Rodés i Casals.


La Floresta vol formar les entitats per abordar les violències masclistes\nEl Consell de La Floresta ha recuperat la seva presencialitat. FOTO: Cristina Cabasés\nEl primer Consell de Barri presencial després de la pandèmia ha tractat temes de mobilitat, feminisme i convivència\nper Cristina Cabasés Vega Redacció 25 d’octubre de 2021\nEls Consells de Barri han recuperat la seva presencialitat començant amb La Floresta. El tema destacat ha estat l'acord entre les veïnes del barri i la Comissió Feminista per posar en marxa una reunió amb les entitats i col·lectius per acordar un protocol d'abordatge les violències masclistes.\nL'agressió masclista que va tenir lloc a un bar de La Floresta el setembre de 2021 ha posat sobre la taula la problemàtica existent al barri. "S'ha fet palès que les entitats tenen una necessitat real de saber com han d'abordar les violències masclistes", ha explicat Sílvia Llombart, en representació a Dones de La Floresta. "Plategem que es faci una trobada per abordar-ho i proposem que ho lideri la Comissió Feminista del Consell, que són persones formades en el tema. També demanem al regidor Marco Simarro que l'Ajuntament s'hi impliqui."\nUna represenant de la Comissió Feminista ha respost la petició: "Recollim la idea i ens comprometem a coordinar una reunió a través del consell per parlar de com millorar les pràctiques i el coneixement a l'hora d'abordar agressions masclistes". Marco Simarro, president del Cosell i regidor de Participació i Barris ha avançat que suggerirà a l'àrea de Drets Socials i Igualtat treballar també en el projecte. La Comissió Feminista també està treballant paral·lelament amb bars i espais de restauració.\nAltres temes que s'han parlat al consell de dilluns 25 d'octubre inclouen l'estrena del butlletí digital que informarà el veïnat de La Floresta de l'actualitat o la recuperació del servei complet del Consultori Sanitari de La Floresta que està a l'espera que s'aprovi. La presidència del Consell també ha informat que s'està parlant amb l'Ajuntament per canviar els Consells de Barri per una participació més directa.\nTambé s'ha anunciat la prova pilot que tindrà lloc a la plaça de Miquel Ros retirant els contenidors. Al·legant el soroll o el perill de plagues, el Consell ha decidit retirar la pastilla de contenidors de la plaça i ubicar-ne dues als carrers contigus. Si les queixes es redueixen, es plantejarà en altres punts del barri.\nUn punt del dia que també preocupava als participants del Consell són els talls de trànsit a l'altura de l'Escola El Pinar. "Ho tallen els mateixos pares, no és la policia. I a vegades deixen les tanques posades durant el dia", ha lamentat una veïna. Simarro ha conclòs que visitarà l'espai en horari d'entrada a l'escola per parlar amb els pares i demanar a la policia local que ho controli de la manera deguda.\nEls Consells de Barri continuaran en presencialitat a partir d'ara en els següents horaris:\nConsell de Barri de Mira-sol: dimarts 9 de novembre, a les 18:30 h, al Casal Mira-sol\nConsell de Barri de les Planes: dimecres 17 de novembre, a les 18:30 h, al Casal les Planes\nConsell de Barri del Centre Oest: dijous 25 de novembre, a les 18:30 h, a l’ETSAV\nConsell de Barri del Centre Est: dilluns 29 de novembre, a les 18:30 h, al Xalet Negre\nConsell de Barri del Nucli Antic: dijous 9 de desembre, a les 18:30 h, a la Casa de Cultura\nEntitats La Floresta


L'Ideal de l'Ebre: La Nostra Força !!\nLa Nostra Força !!\nEl passat dimarts, 2 dies després de les eleccions, el president de la Generalitat es despenja amb un conjunt de retallades, impulsades de forma unilateral, pel “Govern dels millors”, esperant a tenir els resultats de les eleccions a la mà, torna a carregar contra els treballadors i treballadores públics, mitjançant el xantatge “ho fem per no haver de reduir en l’estat del benestar”.\nEn resum, un “sacrifici” solidari, altre cop, dels treballadors i treballadores públics, sense negociació (“visca la democràcia!”), ni cap respecte per un col·lectiu que només veu com s’insulta la seva imatge pública en qualsevol mitjà de comunicació, amb el beneplàcit del Govern, se’ls culpabilitza d’un dèficit financer, mentre se’ls congela, se’ls abaixa el sou, se’ls acomiada, se’ls hi retallen drets i sous (fins i tot als mileuristes). potser reduint càrrecs de confiança, Diputacions, el Senat, pagues vitalícies, organismes que ben be no sabem perquè serveixen, publicitat al Grup Godó ( encobrint favors deguts ) i especialment investigant el frau fiscal, de ben segur ens en sortiríem més aviat, però clar hi han coses que són intocables.\nQue cal reduir 1000 milions €? Que cal ser solidaris? Que els vots el legitimen a seguir retallant?\nDoncs, bé, senyor Mas, deixi d’enfrontar ciutadania i treballadors públics amb la demagògia que “els abaixo encara més el sou per tal que vostè pugui seguir tenint sanitat pública,” perquè això és insultar la intel·ligència, digui'ns vostè si així es reactivarà l'economia, quines despeses podran fer aquests Nadals amb la perspectiva d'una retallada de sous? el comerç se'n ressentirà ? els restaurants ho notaran ? el consum augmentarà ? així volem reactivar l'economia ? Són moltes preguntes on la resposta és sempre negativa, però aquestes retallades queden molt be davant del seu electorat, es veu que els treballadors públics no el voten.\nI els 1.014.263 votants de CIU que avalen la política de retallades, que comencin mostrant la seva solidaritat per eixugar el dèficit públic, amb 70 euros X 14 pagues, cadascun, i ja tindrem els 1000 milions.\nLa solidaritat és voluntària i comença per un mateix!\nEsquerra proposa mesures fiscals alternatives que ...\nBosch: 'Serem políticament implacables i democràti...\nNota de Premsa conjunta Escola de Música\nActe central de campanya a Móra d'Ebre\nI ARA ..... L'ESCOLA DE MÚSICA


La Plataforma per la Llengua lamenta la decisió de la paeria de Lleida de col•locar rètols bilingües\nQuin impacte tindria la independència sobre les universitats i la investigació?\tQuin impacte tindria la independència sobre les universitats i la investigació?\nPodem expulsa dos regidors per falta d'ètica; entre les irregularitats diuen que van votar a favor de l'AMI\tPodem expulsa dos regidors per falta d'ètica; entre les irregularitats diuen que van votar a favor de l'AMI\nCuixart veu 'amb escepticisme' un possible referèndum i creu que els partits espanyols plantegen 'pantalles superades'\tCuixart veu 'amb escepticisme' un possible referèndum i creu que els partits espanyols plantegen 'pantalles superades'\nJunts pel Sí i la CUP mantenen la ponència conjunta per a elaborar les lleis de desconnexió\tJunts pel Sí i la CUP mantenen la ponència conjunta per a elaborar les lleis de desconnexió\nLa comissió d'estudi del procés constituent començarà a treballar el 8 de març\tLa comissió d'estudi del procés constituent començarà a treballar el 8 de març\nPuigdemont i van Baalen refermen la seva defensa del dret de decidir\tPuigdemont i van Baalen refermen la seva defensa del dret de decidir\nCatalunya Sí que es Pot retreu a la CUP que enviï cartes als mitjans i no parli ‘cara a cara’\tCatalunya Sí que es Pot retreu a la CUP que enviï cartes als mitjans i no parli ‘cara a cara’\nLa CUP envia una carta amb retrets als diputats de Catalunya Sí que es Pot\tLa CUP envia una carta amb retrets als diputats de Catalunya Sí que es Pot\nEl batlle empresonat per haver ajudat immigrants sense papers: 'Tinc l'esperança que tot acabi aviat'\tEl batlle empresonat per haver ajudat immigrants sense papers: 'Tinc l'esperança que tot acabi aviat'\nPuigdemont es reuneix amb el president del Partit Liberal Demòcrata Europeu\tPuigdemont es reuneix amb el president del Partit Liberal Demòcrata Europeu\nÀngel Ros diu que els nous senyals de trànsit en català i castellà s'instal·len des de l'any 2004 quan es trenquen els actuals, complint la llei\nEl paer de Lleida, Àngel Ros, ha dit en una reunió amb membres de la Plataforma per la Llengua que el català a l’ajuntament no retrocediria pas. Els grups municipals de CiU, ERC-Avancem i la Crida per Lleida-CUP van denunciar fa una setmana que l’equip de govern de la paeria incomplia el reglament lingüístic vigent perquè s’havien començat a instal·lar cartells informatius en català i castellà a la ciutat.\nAquests grups consideren que el PSC va implantant el bilingüisme d’una manera discreta i sense canviar el reglament, per evitar la confrontació pública amb els partits polítics i els ciutadans. Tanmateix, Ros diu que és fals, perquè els nous senyals de trànsit bilingües s’instal·len a la ciutat des de l’any 2004, quan es trenquen i seguint la llei.\nLa reunió amb la Plataforma per la Llengua\nEl vocal de l’executiva de Plataforma per la Llengua, Francesc Marco, ha dit que estaran amatents perquè l’Ajuntament de Lleida vetlli pel català, i ha lamentat que s’escudi en la legalitat per posar cartells bilingües, una decisió que considera política.\nLa Plataforma per la Llengua s’ha reunit amb Ros per conèixer de primera mà la situació actual de l’ús del català dins el consistori i les mesures que pretén dur a terme. Allò que empenyé l’entitat a demanar la reunió va ser l’acord del PSC amb Ciutadans, i la intenció d’aquest partit de modificar el reglament d’usos lingüístics de la Paeria, emparant-se en les lleis estatals.\nLa Plataforma ha demanat al batlle que els cartells tornin a ser únicament en català ‘com es fa a la majoria de les poblacions catalanes’, però Ros no hi ha accedit. Segons el paer, l’ajuntament treballa amb el respecte a la legislació i als tres idiomes oficials a Catalunya: el català, el castellà i l’aranès.


“Parleu-me en català, que visc a Catalunya” – Diari de la llengua\n“Parleu-me en català, que visc a Catalunya”\nPosted on 28 de gener de 2019 28 de gener de 2019 Tagged CPNL, immigració\nAugmenta el nombre de nouvinguts que aprenen la llengua per integrar-se a la societat\nCatalunya ha rebut els darrers anys un gran nombre de població de fora de l’Estat, que ha vingut a guanyar-se la vida i que, en molts casos, ni sabien que al país s’hi parla una llengua diferent del castellà i que, fins i tot, és oficial. Per a un país amb una llengua pròpia minoritzada no és fàcil acollir onades migratòries d’aquest abast i sumar nous parlants al català, però els fets demostren que, malgrat les dificultats, és possible fer-ho, si més no, en una bona part d’aquesta població.\nAixí ho demostren les xifres d’inscrits als cursos de català del Consorci per a la Normalització Lingüística (CPNL) del curs 2018-2019, que revelen que la inscripció de cursos inicial per a persones sense cap coneixement ni parlat ni escrit de català ha augmentat un 13% respecte del mateix període del curs anterior. També s’ha incrementat el nombre de matrícules dels cursos de nivell elemental un 15%.\nAquesta revifada respon, entre altres coses, segons va explicar la directora general de Política Lingüística de la Generalitat de Catalunya, Ester Franquesa, en una entrevista al Diari de la llengua, al fet que s’hagin potenciat els cursos dels primers nivells al CPNL. El resultat: set de cada deu alumnes són estrangers.\nPilar López, directora del Consorci per a la Normalització Lingüística L’Heura, de Santa Coloma de Gramenet, dona fe d’aquest augment. Al seu centre, al barri del Fondo, on el 44% de la població és immigrant, l’increment del nombre d’alumnes “és constant des de fa anys”. López atribueix l’interès en els cursos de català a la “feina conjunta que fan les entitats de la ciutat” i el seu centre. El CPNL L’Heura -explica la directora- és present en moltes “iniciatives que tenen a veure amb la cohesió social” com ara la celebració de l’Any Nou Xinès. “Alguns alumnes s’han assabentat dels nostres cursos perquè ho han vist en cartells, però molts venen perquè els ho ha recomanat un amic, a través del boca-orella”, explica.\nConsorci per a la Normalització Lingüística. Memòria 2017\nA l’Heura els alumnes hi venen a aprendre català, però hi troben moltes coses més que el mer aprenentatge de la llengua. “A més d’ensenyar català, fem una acollida social i cultural” dels alumnes, explica López. “Fugim de la idea d’una acadèmia de llengua i oferim propostes lligades al coneixement de l’entorn cultural i social”, afegeix. Tot plegat es concreta en activitats com la participació en el Voluntariat per la Llengua, visites a biblioteques, al museu de la ciutat, a entitats com els Amics del Fondo i sortides a entorns naturals de la ciutat com la Serra de Marina.\nLa Ma Hong Yan, de 38 anys, és una de les persones que participa en les activitats culturals de l’Heura, concretament en la celebració de l’Any Nou Xinès, tot un esdeveniment a Santa Coloma, la ciutat amb més proporció de població xinesa de Catalunya. La seva missió és preparar un plat del seu país, el pollastre escalfat i tallat, que acompanyarà un cuscús del Marroc que farà amb un company marroquí que ha conegut a les classes de català. Com que té traça per la cuina, a la Ma Hong li agradaria obrir un restaurant xinès, tot i que no descarta treballar en un centre d’estètica. En tot cas, té clar que necessita el català per tenir més opcions de feina, però també per “integrar-se” en la societat com ja han fet els seus amics xinesos.\nEn termes semblants s’expressen la Latifa Ismaili, marroquina de 26 anys, i la Jiju Park, sud-coreana de 32. Totes dues remarquen la conveniència d’aprendre català, tant per tenir més opcions laborals com de relacions socials. Per a la Latifa resulta més fàcil. Com que sap francès, enganxa el català amb més rapidesa. A més, el practica una mica amb els amics i mirant TV3. Fa nou mesos que és a Catalunya i de seguida es va posar a estudiar català. Primer amb un curs de nou hores setmanals i, després, dos dies a la setmana. I té la intenció de continuar. “Si no parlo català no puc treballar aquí”, comenta.\nLa Jiju fa més temps que viu a Catalunya: dos anys. Però la seva llengua materna, el coreà, no té res a veure amb els idiomes romànics i li costa més aprendre català. Per sort, ha après castellà. Primer al seu país, amb un professor veneçolà que feia servir moltes paraules i expressions que aquí no ha sentit mai, i, després, a Catalunya. Com que parla coreà, li ha sortit feina ben remunerada al Congrés Mundial del Mòbil i podria aconseguir-ne d’altres “a les botigues del Passeig de Gràcia”, per exemple, però per a aquesta feina i d’altres “també demanen el català”, explica. A més dels motius laborals, la Jiju vol aprendre català per parlar-lo amb els seus sogres. Amb el seu marit, català que “veu tota l’estona TV3, el practica de tant en tant, però poc perquè prou feina té encara de sortir-se’n amb el castellà.\nEn el temps que fa que viuen a Catalunya, les dues alumnes de L’Heura han constatat tres fenòmens que desconeixien. D’una banda, que el català és més present a la societat que no es pensaven, fins i tot en entorns poc catalanoparlants com el del seu barri, per exemple, en el nom de les fruites del supermercat. D’una altra, que “els catalans s’estimen el seu idioma”. I, finalment, que malgrat tant d’amor, es passen al castellà a la primera de canvi i se’ls adrecen en aqueast idioma quan veuen o intueixen que són estrangers.\n“El problema principal que tenen els nostres alumnes és que molts catalans no els parlen en català”, observa la directora de l’L’Heura, que explica el cas d’un xinès a qui, no només no li parlaven en català, sinó que alguns ho feien amb signes. “Cal que tothom es posi el xip que no s’ha de canviar de llengua”, diu Pilar López.\nConscients de les dificultats de molts alumnes de poder practicar la llengua, L’Heura té acords amb un centenar d’establiments de la ciutat on els alumnes fan pràctiques de català. “El comerç és on es produeixen la major part de les situacions comunicatives”, diu López. L’objectiu és que els alumnes perdin la por o la vergonya de practicar el català i que s’animin a continuar el procés d’aprenentatge en cursos de nivell superior perquè, com diu la Ma Hong Yan, “parlar català és una manera d’acostar-se al país” on viuen.\nPrevious post: L’ONU renya Espanya pel tractament de les llengües\nNext post: Català a ritme de rap


Diada Castellera del Pati\nPàgina d'inici\tAgenda\tDiada Castellera del Pati\nFesta Major de Santpedor\n10 de juny de 2017 - Valls (Alt Camp)\nCastellera baixant del castell de la Colla Joves Xiquets de Valls\nValls és el cor del món casteller, i cada any, al mes de juny, se celebra la Diada del Pati. Anualment, la Colla Joves Xiquets de Valls celebra que la seva primera diada, l'any 1971, va ser en aquesta plaça, la del Pati. La Colla Joves hi actua com a amfitriona i hi convida diferents colles perquè celebrin amb ells aquesta festa. Enguany els acompanyaran els Castellers de Barcelona, la Colla Joves Xiquets de Valls, els Moixiganguers d’Igualada i els Nens del Vendrell. Es tracta d'una diada agradable de veure, ja que normalment se celebren al migdia, i aquesta és a les 18 h, quan el sol ja està marxant i la temperatura és perfecta.


Constitutions i Altres Drets de Catalunya\nAmb motiu de la commemoració del tercer centenari de la publicació de la darrera compilació del dret de la Catalunya independent, les Constitucions i altres drets de Catalunya, el 1704, Editorial Base ha publicat, en tres grans volums l’edició facsímil de les tres compilacions del dret català fetes al llarg de la història. Es tracta de l’edició de 1495, de la de 1588-89 i de la ja esmentada de 1704, un any abans de l’inici de la guerra de Successió que portaria la desfeta de l’11 de setembre de 1714.\nAquesta edició, limitada a mil exemplars numerats, porta dos estudis preliminars dels professors Josep M. Font i Rius i Josep M. Pons i Guri. La importància d’aquesta reedició rau en el fet que les lleis són el reflex d’un país i alhora contribueixen a configurar-lo.\nEl dia 22 d’abril, Editorial Base va lliurar l'exemplar número 1 d'aquesta reedició facsímil al president del Parlament de Catalunya, M. H. Sr. Ernest Benach. L’obra fou presentada en un acte públic al mateix Parlament de Catalunya, el 4 de maig. La presentació va anar a càrrec del senyor Tomàs Montagut, catedràtic d’Història del Dret de la Universitat Pompeu Fabra.\nPer primera vegada, una editorial privada reedita les tres compliacions de les constitucions de la Catalunya independent.\nCOMPILACIONS DE 1495, 1588-1589 Y 1704\nAny: Incunable de 1495\nTítol: Sense portada, comença a la seva primera plana, sense foliació, per una Taula e sumari molt útil dels títols en general, e en special de tos los usatges de Barcelona, constitucions e capítols de cort e consuetuts, etc., seguida d'una introducció.\nISBN: 84 –85031-31-8\nÉs la primera edició oficial de les constitucions de Catalunya, si tenim en compte que la incunable del 1495 havia estat de caràcter privat.\nTítol: Constitucions y altres drets de Catalunya, compilats en virtut del Cap. de Cort XXIII de les Corts per la S.C. y Reyal Majestat del Rey don Philip nostre senyor celebrades en la vila de Montsó. Any M. D. LXXXV. Volum primer. En Barcelona. Any MDLXXXVIII.\nISBN: 84 –85031-32-6\nL'estampació del tres volums que formen aquesta tercera compilació es féu a despeses i profit de la Generalitat de Catalunya sota l'administració dels diputats i oïdors, que adjudicaren l'obra a subhasta entre els impressors de Barcelona. Un incendi al lloc que es guardaven els exemplars de l'edició, féu que se'n perdés un gran nombre (N. Feliu de la Penya, Anales de Catalunya, cit. III, pàg. 517). Per això al cap d'agun temps l'obra fou de dificultosa adquisició.\nTítol: Constitucions y altres drets de Catalunya, compilats en virtut del capítol de cort LXXXII de las Corts per la S.C. y R. Majestat del Rey don Filip IV nostre senyor celebradas en la ciutat de Barcelona. Any M. DCC.II.\nPàgines: 916 ISBN: 84 –85031-33-4\nEstudi de les Constitucions i Altres Drets de Catalunya\nTítol: Les tres grans compilacions de les Constitucions i altres drets de Catalunya\nAutors: Josep M. Pons i Guri i Josep M. Font i Rius\nISBN: 84 –85031-44-x\nObra de quatre volums.\nVolum I: Primera Compilació. Incunable de 1495\nVolum II: Segona Compilació. Any 1588-89\nVolum III: Tercera Compilació. Any 1704.\nVolum IV: Les tres grans Compilacions de les Constitucions i Altres drets de Catalunya, estudi de l'obra a càrrec de Josep M. Pons i Guri i Josep M. Font i Rius.\nAvui - Dilluns, 31 de maig de 2004 - La Catalunya constitucional\nLa Vanguardia - Diumenge, 09 de maig de 2004 - Una obra monumental reúne la constituciones catalanas\nInitium - - Constitucions i altres drets de Catalunya


El temps a Palamós: La famosa borrasca passa amb més pena que glòria\nImatge captada ahir al migdia per la nova càmera del Temps de TV3 situada a Platja d'Aro, on veiem l'ambient assolellat. Fixeu-vos que el Cavall Bernat fa ombra.\nA efectes pràctics, la famosa borrasca que ens va creuar ahir dissabte, batejada amb el nom de Dong, va tenir uns resultats gairebé nuls al Baix Empordà i comarques veïnes.\nTot i l'extraordinària baixa pressió que s'assolí a Palamós, amb un mínim de 981hPa, la pertorbació atmosfèrica només es deixà sentir amb una notable alteració marítima, degut a la garbinada, i amb la caiguda d'algunes roines o plugims esporàdics, especialment a la tarda.\nCom sempre, cal recordar que per més profunda que sigui una borrasca, si aquesta no fa un recorregut propici que ens pugui reportar vents de llevant o xaloc, a la nostre comarca poca pluja cal esperar i menys si ve acompanyada per vents del sud i de l'oest, com era el cas d'ahir.\nMalgrat que existia l'esperança de poder fer una mica de regada amb 5 o 10 litres, les precipitacions es quedaren en la pura anècdota, ja que aquestes es mogueren entre els 0,8 litres de Palafrugell o Palamós-La Fosca i els 1,8 litres de Verges.\nPel que fa a les temperatures, el sol que va brillar al migdia, el vent del sud i el cel tapat de matinada, va fer que les màximes i les mínimes fossin molt més altes que dies enrera.\nLes màximes es van moure entre els 16,8ºC de Calonge i els 14,2ºC de Les Olives. Les mínimes, per la seva banda, van oscil·lar entre els 5,1ºC de Les Olives i els 9,5ºC de Sant Feliu de Guíxols.\nEl meteor més destacat, a banda de la baixa pressió en superfície, va ser el vent entre moderat i fort de garbí o migjorn.\nRatxes màximes de vent del sud o sud-oest d'ahir dissabte al Baix Empordà:\nBellcaire d'Empordà 60km/h., Palafrugell 60km/h., Palamós 58km/h., Palamós-La Fosca 55km/h., Verges 50km/h., Calonge 48km/h.\nGotes de plugim a la càmera del Temps de TV3 de Platja d'Aro ahir a les tres de la tarda.\nPel que fa a les altres dades meteorològiques d'ahir dissabte 19 de gener del 2013 a Palamós., temperatura màxima 14,4ºC, mínima 7,3ºC. Estat del cel amb núvols en diferents nivells i estones de sol al matí/migdia i cel cobert amb algun plugim o roina de tarda. Pluja 1,2mm. Vent en calma de bon matí i vent de component sud-oest, a 20/30km/h de mitjana a la tarda. Ratxa màxima de vent 58km/h N. Estat de la mar amb maror arran de costa i forta maror mar endins (onatge sig. de 2m a les 19:20h a Blanes). Pressió atmosfèrica màxima 994hPa, mínima 981hPa. Humitat relativa màxima 95%, mínima 83%. Dades de meteoclimatic.com i xiom.cat\nMapa de pressió en superfície d'ahir a les 20:30h. Veiem la borrasca just a sobre nostre, situació que normalment només sol reportar-nos algun ruixat irregular, per més baixa que sigui la pressió...això si, més d'un mal d'ossos o mal de cap hi va haver...\nAquest matí dominical, a Palamós es presentarà amb sol i amb la presència d'alguns intervals de núvols baixos fins a migdia, amb possibilitats de veure caure alguna roina o plugim esporàdics. Al centre de la jornada s'espera un domini del sol, però encara pot quedar algun núvol baix decoratiu. De cares a la tarda/vespre, no és descartable que creixi alguna nuvolada i caigui algun plugim o petit ruixat.\nEl vent al nostre sector costaner bufarà amb component nord, a 8/12 nusos de mitjana, fins a migdia., mar endins i al nord del cap de Begur la tramuntana pot bufar a uns 24/28 nusos. Al migdia hi haurà vent fluixet de component nord, però al nord del cap de Begur i mar endins pot bufar a 24 nusos.\nA la tarda i fins al vespre, tindrem vent fluixet del nord, però mar endins bufarà a uns 24 nusos. A la nit hi haurà vent fluixet del nord o calma\nA mar tindrem maror arran de costa i forta maror mar endins, tot això durant tota la jornada.